Nathan Greyling: Trokdrywer op waarskuwing vrygelaat | Maroela Media
Nathan Greyling [Foto: Facebook]
Die vragmotorbestuurder wat in hegtenis geneem is in verband met die matrikulant Nathan Greyling (18) se tref-en-trap-ongeluk, is Donderdag vir eers op waarskuwing vrygelaat. Dit nadat hy aanvanklik van die toneel gevlug het.
Hy sal na verwagting weer op 9 Februarie in die hof verskyn.
Die 60-jarige vragmotorbestuurder van Randfontein, Gauteng, het in die landdroshof op Hennenman verskyn op aanklagte van strafbare manslag.
Kapt. Stephen Thakeng, polisiewoordvoerder, het nie uitgebrei oor waarom die man op waarskuwing vrygelaat is nie.
Maroela Media het vroeër berig Greyling, 'n matrikulant aan St. Dominic's College in Welkom, se liggaam is op 2 November langs die pad tussen Hennenman en Riebeeckstad gekry nadat hy die vorige dag as vermis aangemeld is.
Stukke van 'n voertuig se kopligte is op die toneel gevind, maar die voertuig en bestuurder was skoonveld. 'n Grootskaalse soektog het gevolg.
Inligting het die polisie na die vragmotorbestuurder gelei en hy is Maandag in hegtenis geneem.
Dit nadat hy aanvanklik van die toneel gevlug het.
Strafbare manslag dis MOORD hoe word hy op borgtog vrygelaat. Skande dat hy nie eens gestop het om te kyk of die slagoffer miskien hulp nodig gehad het nie.